Document ID: /roh_data/filtered/fineweb-2-filterrobots_roh.jsonl.gz/13058

In bun chalzer da viandar sto era tegnair ora l’aua. In avantatg saja sch’il chalzer haja ina membrana da goretex. Quella funcziuna sco nossa pel, ella respira e tegn ora l’aua. En cas ch’il chalzer vegn bletsch suenter ina tura datti in spray per unscher en, e quai mantegnia il tgirom. In chalzer possian ins duvrar ca. 180 dis.
Parts impurtantas dal chalzer èn era las soccas e las solas ch’ins metta endadens. I dat solas ch’èn gia fatgas u ch’ins po laschar far tenor la furma dal pe. Uschia pon ins adattar la sola al pe e quai dettia in tschert confort, di Urban Carigiet.
Ina buna socca prendia si il suaditsch e laschia transpirar quel enavant al chalzer. En ina socca normala stettia il suaditsch en quella, ed alura possian ins avair vaschias suenter ina tura.